សូមជម្រាបសួរនេះជាការពន្យល់ទៅលើអត្ថន័យនៃការសំពះនៅក្នុងប្រទេសខ្មែរ ពាក្យថា សំពះ គឺមានន័យថាគឺជាការដែលយើងលើកដៃទាំងសងខាង លើកដៃប្រណមផ្គុំគ្នា ហើយលើកមកខាងលើ ហើយការសំពះគឺជាវិធីមួយ ឬក៏មធ្យោបាយមួយដែលសម្តែងនូវការអរគុណ ឬក៏ការជម្រាបសួរ អញ្ចឹងគឺក្នុងការពេលដែលជួបគ្នា ប្រជាជនខ្មែរគឺការជួបគ្នាគឺប្រើប្រាស់ការសំពះ អញ្ចឹងគឺការសំពះដែលបង្ហាញអំពីអត្ថន័យ បង្ហាញពីការជម្រាបសួរ ជួបគ្នាជាលើកដំបូង ឬក៏ការស្វាគមន៍គ្នាគឺសំពះ ហើយការសំពះក៏ប្រើសម្រាប់ការសុំទោស [...]ប្រើសំពះ។ អញ្ចឹងគឺការសំពះ គឺជាការដឹងគុណ ហើយនឹងបង្ហាញអំពីការសុំទោស [...] ហើយនិងការជម្រាបសួរ [...] រាក់ទាក់គ្នាការជម្រាបសួរ ការដឹងគុណ អរគុណ ហើយនិងការសុំទោស អញ្ចឹង ការសំពះគឺប្រើក្នុងឱកាសដូចជា ការជួបគ្នា ជម្រាបសួរ ជួបគ្នា រាក់ទាក់ស្វាគមន៍គ្នា គឺសំពះ ហើយការសំពះក៏ប្រើសម្រាប់ពេលដែលយើងធ្វើខុស ឧទាហរណ៍ថាក្មេងឬ ក៏អ្នកណាម្នាក់ធ្វើខុស គឺយើងប្រើការសំពះនេះដែរ គឺបង្ហាញអំពីការសោកស្ដាយ ការសុំទោស [...] សំពះ។ ហើយមួយទៀត គឺយើងសំពះនៅពេលដែលយើងអរគុណ ដឹងគុណពេលអ្នកណាឲ្យរបស់ ឬក៏អ្នកណាដែលធ្វើការល្អសម្រាប់យើងគឺយើងដឹងគុណ គឺ អរគុណ គឺសំពះអរគុណ។ ហើយការសំពះជាទូទៅគឺមាន ៥ បែប គឺមានន័យថាការសំពះគឺបង្ហាញអំពីឋានៈ ឬក៏កាលៈទេសៈ ឬក៏ពេលវេលាខុសគ្នា ហើយ ក្នុងនោះការសំពះគឺមាន ៥ បែប អញ្ចឹងគឺយើងប្រើការសំពះនេះ គឺសម្រាប់បង្ហាញអំពីទី ១ យើងដឹងហើយសំពះគឺដើម្បីជួបគ្នា សំពះជម្រាបសួរ សំពះសុំទោស សំពះអរគុណ។ តែការសំពះនេះផងដែរគឺមាន ៥ បែប គឺមានន័យថាបង្ហាញអំពីកាលៈទេសៈ ៥ ខុសគ្នា

ទី ១ ការសំពះគឺ យើងប្រើម្រាមដៃទាំងសងខាង គឺយើងប្រើបាតដៃទាំងសងខាងនិងផ្គុំចូលគ្នា អញ្ចឹងគឺសំពះ គឺ លើកដៃទាំងសងខាង ដែលយើងផ្គុំចូលគ្នា និងហើយពេលដែលយើងលើកដៃកាន់តែខ្ពស់ អញ្ចឹងគឺជាការសំពះព្រះ ឬក៏គ្រឿងសក្ការបូជាផ្សេងៗ អញ្ចឹងគឺសំពះ សំពះព្រះ សំពះព្រះដូចជាព្រះពុទ្ធ ឬក៏ការបន់ស្រន់ បួងសួង ឬក៏វត្ថុសក្តិសិទ្ធ វត្ថុសក្តិសិទ្ធនឹងគឺសំដៅទៅលើអប្បិយជំនឿ ដូចជាការជឿទៅលើអ្វីមួយ ជឿថាដែលអាចនិងជួយបាននិងគឺ ការបន់ស្រន់ អញ្ចឹងដូចជា ប្រជាជនខ្មែរ ពេលដែលគាត់ចង់បានអ្វីមួយ គាត់បន់ស្រន់ គាត់មានជំនឿ ឬក៏យើងហៅថា អប្បិយជំនឿ អប្បិយជំនឿគឺជាការជឿទៅលើអ្វីមួយដោយមិន [...] មិនបានដឹងពិតប្រាកដ មានន័យថា អប្បិយជំនឿជឿទៅលើរបស់សក្តិសិទ្ធ ឬក៏ពេលខ្លះយើងជឿទៅលើព្រះពុទ្ធសាសនា អញ្ចឹងការបន់ស្រន់ ការថ្វាយបង្គំព្រះ គឺការសំពះនេះ គឺដៃទាំងសងខាងលើកទៅដល់ថ្ងាសលើកឲ្យខ្ពស់ទៅដល់ថ្ងាស អញ្ចឹងគឺបង្ហាញអំពី ការសំពះនិងគឺ ជាទូទៅ ពេលដែលយើងប្រើសម្រាប់ថ្វាយបង្គំព្រះ ឬក៏វត្ថុសក្តិសិទ្ធ ឬក៏អប្បិយជំនឿ[…]ផ្សេងៗ [...] ការបន់ស្រន់ គឺសំពះគឺលើកដៃទាំងសងខាងគឺខ្ពស់មកដល់ថ្ងាស។

ហើយសំពះមួយទៀតគឺពេលដែលយើងសំពះស្ដេច ឬក៏ព្រះសង្ឃ អញ្ចឹងស្ដេចក៏ជាអ្នកដែលមានឋានៈខ្ពស់ដែលក្នុងប្រទេសខ្មែរ។ គឺស្ដេចគឺមាន[...]ខ្ពស់បំផុតបន្ទាប់ពីព្រះមកគឺស្ដេច ហើយស្ដេចហើយនិងព្រះសង្ឃ ស្ដេចនិងព្រះសង្ឃ គឺដៃទាំងសងខាង នឹងគឺត្រឹមតែច្រមុះទេ គឺត្រឹមច្រមុះ សំពះស្ដេច ឬក៏ព្រះសង្ឃ។

ហើយសំពះមួយទៀតពេលដែលយើងសំពះឪពុកម្ដាយ គ្រូ បងប្អូន ឬក៏អ្នកដែលមានវយចំណាស់ជាងដូចជា ជីដូនជីតា ឪពុកម្ដាយ អ្នកដែលមានវយចំណាស់ជាង បង [...] អញ្ចឹងអ្នកទាំងអស់គឺមានអាយុច្រើនជាងយើង អញ្ចឹងដៃគឺមកត្រឹមមាត់ ដាក់មកត្រឹមមាត់ ការសំពះដៃទាំងសងខាងគឺដាក់មកត្រឹមមាត់។

ហើយសំពះមួយទៀត មួយបែបទៀតគឺ បង្ហាញពីឋានៈតួនាទីដែលគឺ សំពះអ្នកដែលមានឋានៈទាប ឋានៈប្រហែលយើង គឺអ្នកដែលមានអាយុស្មើយើង ឬក៏ឋានៈ[…] ឋានៈដូចយើងដែរ។ អញ្ចឹងសំពះនឹងគឺត្រឹមចង្កា ក្រោមពីមាត់[…]ត្រឹមចង្កា ដៃទាំងសងខាងគឺសំពះត្រឹមចង្កា

ហើយសំពះចុងក្រោយគឺសម្រាប់អ្នកដែលមានឋានៈតួនាទីទាបជាងយើង ឧទាហរណ៍អ្នកដែលមានអាយុតិចជាងយើង ដូចជាប្អូន ឬក៏ក្មេងៗ ឬក៏អ្នកដែលមានឋានៈតួនាទីក្នុងសង្គមទាបជាងយើង គឺសំពះនៅត្រឹមដើមទ្រូង។

អញ្ចឹងសរុបសេចក្ដីមកគឺការសំពះនៅក្នុងប្រទេសខ្មែរ គឺបង្ហាញអំពី គឺបង្ហាញ គឺប្រើសម្រាប់ការជួបគ្នា ការស្វាគមន៍គ្នា ដូចជា ការសំពះជម្រាបសួរ សំពះជម្រាបលា ហើយសំពះពេលដែលយើងអរគុណ ហើយនិងសំពះពេលដែលយើងសុំទោស ហើយការសំពះនេះទៀតគឺប្រើ […]គឺមានលក្ខណៈ ៥ បែបដែលប្រើក្នុងកាលៈទេសៈខុសគ្នា គឺសំដៅទៅលើអ្នកដែលតាមឋានៈខុសៗគ្នាអញ្ចឹង អ្នកដែលខ្ពស់ជាងគេគឺព្រះ បន្ទាប់មកទៀតគឺស្ដេច ឬក៏ព្រះសង្ឃ បន្ទាប់មកទៀតគឺឪពុកម្ដាយ ឬក៏អ្នកដែលមានអាយុច្រើនជាង ជីដូនជីតា ឪពុកម្ដាយ បន្ទាប់មកទៀតអ្នកដែលមានឋានៈស្មើយើង ឬក៏អាយុស្មើយើង ហើយនឹងចុងក្រោយគឺអ្នកដែលមានឋានៈទាបជាងយើង ឬក៏អ្នកដែលមានអាយុតិចជាងយើង ហើយខ្ញុំក៏សូមបញ្ចប់ទៅការពិពណ៌នាទៅលើការសំពះនៅក្នុងប្រទេសខ្មែរនេះ ដោយប៉ុណ្ណេះដែរ សូមអរគុណ។